
Onorat audit 


Vă rog să nu mă iza Sâ se pă cele ce le-a 
spus d. dr. Laugier, n r după conferința 
pe care îndrăznesc să o desvolt înnaintea dom- 
niilor voastre, ci numai după intenţia care ma 
îndemnat să vorbesc, intenţia de a ajuta, întru 
cît putem şi noi, dacă nu putem ajuta în de-a- 
juns, cum datorim, poporului nobil care nu «piere» 
dincolo de Dunăre, ci, din potrivă, îşi afirmă 
dreptul de a trăi în mijlocul celor d'intăii po- 
poare din lume, cărora li sa făcut egal prin bi- 
ruinţă, prin spirit de jertfă, prin toate suferințele 
îndurate pentru ţară, poporului acestuia care 
afirmă înnaintea unei lumi robite triumfului şi 
interesului material care l-a provocat, afirmă 
înnaintea lumii întregi că nu vor trăi, de fapt, 
popoarele mari în sensul vastelor teritorii pe care 








se întind, nici popoarele mari prin numărul mareal 
acelora cari le alcătuiesc, prin tehnica lor perfec- 
ționată, prin norocul generalilor buni şi al di- 
plomaţilor iscusiţi, ci popoarele în care de la 
cel diintăii la cel din urmă arată toţi, pănă 
la ultima picătură de sînge, hotărîrea de a trăi 
şi mai departe în cultul tradiţiilor naționale şi 
în îndeplinirea datoriei .către urmaşi. (Puternice . 
aplause.) 

Spun anume persoane, dar naŭ dreptate, că 
noi trebuie să ni interzicem astfel de manifes- 
tări. Şi nu din lipsă de simpatie, căci care ar fi 
omul atît de putred la suflet, atît de puţin în- 
țelegător pentru lucrul cel mai mare din lume, 
care e jertfa pentru ţară ? Sînt foarte sigur că nu 
sentimentul acesta poate lipsi la noi. Ci pentru 
alt motiv ar trebui să ni interzicem a vorbi de 
Sîrbi Oamenii aceştia aŭ trecut prin cel mai 
grei moment din viaţa lor naţională, eï nu saă 
putut răscumpăra nici printr'o biruință fără păre- 
che în istoria biruinţelor unui mic popor modern 
față de oştirile unei mari monarhii. Cită aştep- 
tare dureroasă, cîtă încordare de puteri, cîtă 
hotărîre de a întrebuința orice pentru a curăţi 
pămîntul naţional de duşmani şi cîtă fericire a 
doua zi după triumf! Cîtă nenorocire apoi, cînd 
alți nori s'au ridicat la orizont, şi cîtă desperare 
cînd s'a văzut că tot ce poate face un om e 
zădarnic împotriva armelor teribile pe care le 
aduce civilisaţia mai înnaintată ! Sîntem deprinşi 
prin cărțile de istorie cu povestirea grozăviilor 
de pe vremuri, cu miile de mii de oameni care 
ar fi perit, cu orașele care aŭ fost distruse, cu 





comorile de civilisatie prăbuşite în flacările care 
distrugeau cetăţile; sîntem deprinşi cu paginile 
acelea pe care cronicarii le-au zugrăvit, adunind 
tot ce era mai înspăimiîntător în imaginaţia lor. 
Şi noi, istoricii, de atitea ori am spus “tineretului 
care vine la lecţiunile noastre: nu credeţi toate 
lucrurile acestea; nu se poate să fi fost aşa. ŞI, 
astfel, din “Turcii, din Tatarii de pe vremuri, din 
Avari, din Huni am făcut nişte înfăţişări mai 
acceptabile ale fiinţei omeneşti. Ziceam că au 
exagerat contemporanii,.că retorii aŭ împodobit 
cu flori roşii mormintele celor căzuţi, dar că 
realitatea a fost mai puţin dureroasă de cum 
apare din scrisul vremurilor. Eï bine, au trebuit | 
zilele acestea de astăzi ca să ni arăte că, dacă 
atunci n'a fost, tără îndoială, aşa cum zugrăvesc 
cronicarii, că barbarii au fost mai miloşi, mai 
înțelegători de rosturile şi drepturile unui popor, 
se poate totuşi ca, în cea mai înnaltă desvoltare 
culturală în cea mai deplină stăpînire a mij- 
loacelor prin care sa subjugat natura, umani- 
tatea, prin oameni cari stau în fruntea eï, să fie 
capabilă de a îndeplini, netăgăduit, aşa cum vedem 
noi înşine şi cum nimeni nu poate spune că n'a fost, 
lucruri de care Hunii. Avarii, Turcii, Tatarii 
n'ar fi fost în stare. Şi. dacă ar fi fost în stare, 
ei, barbarii de odinioară, ar fi o motivare: e 
mai puţin vinovat acel care îndeplineşte un lucru 
fără a-şi da samă de crima pe care o săvirşeşte. 
Omenirea a trecut însă din fasa instinctelor săl- 
batece, aruncate fără nicio stăpînire a minţii, la 
fasa în care mintea stăpineşte instinctul: dacă 
instinctiv, în pornirea lui oarbă, barbarul poate 

să distrugă, omul cugetării, omul planului, omul 
răspunderii, omul modern, care face ceia ce vrea, 
omul acesta modern nu trebuia să înfăţişeze 
povestirii veacurilor care vor veni infamia ce se 
săvîrşeşte astăzi la doi paşi de noi, dincolo de 
„ Dunăre. 

ȘI atunci zic unii: condamnarea aceasta a 
noastră de ce nu sa prefăcut în taptă, în a- 
jutorare, în intervenţie alături de acei cari dă- 
deaŭ sîngele lor scump pentru mîntuirea po- 
porului lor? La aceasta voii răspunde că în po- 
porul nostru, care nu e de ieri, de alaltăieri, 
hotăririle care sau luat pe vremuri maŭ fost 
niciodată hotărîrile fricei, că poporul acesta ţine 
minte, că-şi aşteaptă ceasul şi, dacă în cutare 
moment a fost aşteptat şi na venit, aceasta în- 
seamnă că în clipa următoare va veni fără în- 
doială, răsbunînd zăbava pe care împrejurări 
fatale aŭ putut-o aduce. (Puternice aplause, în- 
delung prelungite.) 

N'aibă nimeni! grijă: Or să ne vadă. Şi or să 
ne vadă unde trebuie şi cum trebuie. Şi atunci 
o să înţeleagă oricine că nică pe prietenii ade- 
văraţi nu i-am uitat, nici pe aliaţii noştri fireşti 
nu i-am părăsit, nici pe aceia cari sînt duşmanii 
oricărui Stat naţional, oricărui viitor naţional 
liber de stăpînirea altor neamuri, nici pe duş- 
manii aceștia al tuturora şi al noştri nu i-am 
iertat. Şi va veni vremea de vom dovedi cum 
am capitalisat numai, trecînd în samă dobinzile 
cuAenite, datoria noastră, pe care o vom plăti 
cu siguranţă, o vom plăti ! (Mari aplause.) 

Vă aduceţi aminte, din vechea istorie a Mol- 

dovei, de scena aceia de aparentă desnădejde, 
de aparentă abdicare, de aparentă părăsire a 
rosturilor de luptă a lui Ştefan după Valea- 
Albă. 

Se adunaseră împotriva oştilor moldoveneşti 
puterile admirabil organisate — mai admirabil 
şi decit puterile austro-germane de astăzi —, 
puterile nestîrşite ca număr, dar mai ales minu- 
nate ca alcătuire, ale Împărăției turceşti. Domnul 
moldovean a fost înfrînt şi sa retras în munți. 
A fost un triumf atunci în tabăra turcească. 
Sa isprăvit cu Moldova! Nitiodată steagul mol- 
dovenesc nu va mai umbri oşti care să meargă 
la luptă ! Domnul nu era nicăiri. Dacă ar fi fost 
şi atunci o judecată europeană, dacă ar fi fost 
aici la noi ceva care să semene cu opinia pu- 
blică nerăbdătoare — şi- poate e nobil să fie 
cineva nerăbdător, şi poate că e cuminte să fie 
şi cel care înfrînează pe nerăbdători R? judecă- 
torii ca şi nerăbdătorii ar fi zis: sa mîntuit 
cu Ştefan : şi-a părăsit steagul, şi-a părăsit oa- 
stea, sa ascuns în munți; ba unii ziceau că 
a fugit în Polonia şi că l- aŭ văzut pribeag la un 
han “de drumul mare. Aŭ trecut însă cîteva luni 
de zile numai şi, cum ni spune un vechiă po- 
vestitor venețian, Ştefan se vedea călărind din 
noŭ în fruntea oștilor sale de-a lungul pămîntu- 
lui Moldovei. Nu fugise, se pregătise; nu pără- 
sise lupta, se reservase. Ştia, cum ştim şi noi, că, 
oricite clipe ar avea nedreptatea, dreptatea are 
o veşnicie. (Puternice aplause.) Şi, în veşnicia 
aceia, cumintele găseşte totdeauna clipa 'n care, în 
numele lui Dumnezeu şi pentru cele mai scumpe 

interese ale umanităţii, se spune cu sabia în mînă 
cuvîntul hotăritor. 


Sînt biruitori aici aproape, dincolo de Dunăre. 
Nu voiă discuta valoarea unei biruințe pe care 
o cîştigi alături cu două armate alcătuite din 
elementele cele mai bine pregătite ale unor State 
de veche desvoltare militară. Nu voii califica 
iarăşi cît de frumos este din partea unui prin- 
cipe de Franţa, unui coboritor al lui Ludovic al 
XIV-lea şi al lui Ludovic-cel-Sfint, ba chiar al 
lui Francisc l-iă, acela care înțelegea să piardă 
totul, dar onoarea nu, cit este frumos din 
partea unui principe de Franţa, cu crinii albi ai 
Bourbonilor în armele sale, să între 'n oraşul 
unde, în cea mai straşnică tortură a sufletului 
său, şi-a petrecut ultimele momente de luptă un 
bătriîn rege plîngînd asupra soartei teribile care 
fără dreptate îi lovia regatul, un tînăr prin- 
cipe eroi care trebuia să întovărăşească steagu- 
rile sale în rătăcire,acel vechiă om politic sirb, 
Paşici, care, cu cîteva luni înnainte, binecuvîn- 
tase ceasul ce-l făcuse să presideze la înteme- 
ierea Serbiei mari pe care trebuia să o lase acum 
sfişiată în mînile duşmanului, şi soldaţii aceia 
hotăriți la moarte, cari părăsiaă cea din urmă 
Capitală de refugiu a Statului sirbesc pentru a 
căuta colțul de munte unde se poate cheltui ul- 
tima sforțare pentru onoarea naţiunii lor. Nu se 
urmăreşte decit de un biruitor ieftin,—cu doi cari-l 
sprijină, la dreapta şi la stinga, — satisfacția ig- 
nobilă de a visită un cîmp de luptă asupra căruia 
plutesc încă umbrele mucenicilor cari bucuros 

aŭ murit pentru țară. (Aplause puternice.) Dacă 
nu mă înşel, în lumea aceasta, în care na perit 
onoarea, din fericire na perit încă onoarea, şi 
unde este o onoare militară de la care se cere 
mai mult decît de la onoarea unui simplu cetă- 
tean, în lumea aceasta, zic, nu poate să meargă 
cineva întrun loc cum e Nişul,nu poate să calce 
pe cimpuri de luptă cum sînt acelea care aŭ fost 
părăsite numai după ultime silințe, de Sirbi, decit 
aducind prinosul său de flori, de păreri de răi, 
de laude pentru eroii cari sau sacrificat acolo. 
Cine face altfel, se osîndeşte, vădind însuşi mo- 
tivele de trufie zadarnică, de lipsă a simțului de 
înţelegere pentru adevărata vitejie care l-au în- 
demnat la luptă. 

Spun buletinele că regele Petru, întovărăşit 
de fiul său şi de Paşici, de cîțiva ofiţeri, a luat 
drumul Albaniei. Anumiți oameni, cari se bucură 
la noi, cari cred că'au motiv să se bucure de 
aşa ceva, anunţă că Serbia sa sfîrşit, că de acum 
înnainte, spre fericirea noastră, se vor întinde 
provinciile austriace pănă în fundul Balcanilor. 
Şi, natural, noi vom fi absolut garantați prin 
faptul acesta, prin zugrumarea unui popor cu 
drept la viaţă pe pămîntul moştenirii sale; în 
aceasta este o asigurare că noi, în orice fel de 
împrejurări, vom trăi liberi şi glorioşi pe pă- 
mîntul pe care ni l-au lăsat strămoşii noştri. Dacă 
Serbia ar fi fost cuminte, ea ar fi trebuit să îm- 
brăţişeze picioarele Puterilor Centrale, şi copi- 
laşii balcanici s'ar odihni împreună, în cuibul paju- 
rilor întovărăşite. Acuma însă, cind gîtul unuia 
a fost sucit de mîna năvălitorilor, ceilalți trei 

copilaşi,— Grecii, bunii noştri prieteni, Bulgarii şi 
noi înşine,—o să găsim mai mult loc supt aripile 
calde ale biruitorilor, care-o spun, în treacăt, 
— uită să numească precis, cu un nume şi cu 
o dată biruinţa lor. 

Fiindcă, vedeţi, Serbia se pare că e zdrobită. 
Dar unde? In ce luptă? Care e clipa aceia mâre 
de atac cavaleresc, de superioară vitejie, de des- 
făşurare a tuturor mijloacelor nobile ale războ- 
iului, în care armata sirbească să fi ieşit biruită 
de armata cealaltă ? A urmări prin mijloace 
tehnice o armată care se retrage şi a crede că, 
atunci cind ea a părăsit cîmpiile de luptă ale 
solului săi propriu, sa isprăvit cu dînsa, aceasta 
este o ilusie. Nu ştiu. de altfel, dacă acel cari o 
spun o cred sau dacă este numai o minciună 
ieftină pentruoameni creduli, cum se pare că 
sînt între nol, dar, din fericire, sînt atit de pu- 
tini între noi. Şi, cu cît lucrurile se vor desfă- 
şura, vor fi tot mai puţini între noi aceia cari se 
pot prinde atît de uşor, cu virful aurit, dar 
ascuțit, al unei undiţe ţinute întradevăr de mini 
dibace, în care trebuie sa se prindă însă numai 
cei mai proşti dintre peştii mărunți. (Mare ilari- 
tate, aplause.) 


Eu, d-lor, cred că Serbia nu moare. Fiindcă 
eu cunosc o altă Serbie, care a fost înfrintă, o 
Serbie distrusă, stăpînită de Turci. Şi, oricît ne-am 
lăuda că a isprăvit umanitatea cu concepţiile 
stupide ale filosofilor şi cărturarilor de pe vre- 
muri cu privire la dreptate, totuşi nicio Putere 
din Europa nu va putea stăpini Serbia biruită 

la 1915 aşa cum aŭ stăpinit-o Turcii după 1389. 
ŞI, oricum, obrazul omenirii s'a supțiat: acum, 
dacă nu se observă lucrul, din causa stratului 
de murdărie morală ce sa depus, dedesupt tot 
va răminea un obraz mai supţire decit la oa- 
menii de acum citeva secole. Şi ceia ce Turcul 
şi-a putut permite la 1389 pe pămîntul Serbiei, 
o Putere creştină, oricare ar fi ea, n'ar în-: 
drăzni să facă astăzi. Eu ştiu însă, supt regimul 
turcesc de la 1389 pănă la 1800, cît de puţin 
moartă a fost această Serbie, cît de mult în 
adiîncul pămîntului ei sai adunat apele acelea 
din care trebuiau să răsară mai tărziu izvoarele 
vieţii moderne a Statului sîrbesc. Trei secole, 
n'a venit acolo nicio carte, niciun îndemn de 
cuvîntător ; nicio organisare nu era ca să apere 
conştiinţa națională a poporului ; mergeau doar 
din sat în sat cîntăreţii povestind luptele de 
odinioară, îmbrăcînd în strălucitoarea haină a 
poesiei ceasurile de vitejie de pe vremuri, şi atît, 
Nu exista nicio conştiinţă publică europeană ; 
cine, în Eurpa de la începutul timpurilor mo- 
derne, sar fi gindit la o Serbie etnică? Cine 
s'ar fi crezut în stare să scape Serbia supusă de 
dominaţia turcească ? Şi ar putea spune cineva 
foarte uşor ; dacă trei veacuri trec asupra unui 
popor supus şi acest popor nu se mişcă printr'o 
răscoală, printr'un strigăt de durere, printrun 
apel către dreptatea lumii, printr'o chemare către 
pedeapsa lui Dumnezeii, poporul acela e mort 
întradevăr. Ei bine nu: după trei veacuri care 
sînt ca acele trei zile de petrecere în mormînt 
ale Mîntuitorului, Serbia a înviat. A fost de ajuns 





ca în mijlocul ţeranilor să apară un ţeran ca 
dînşii, un negustor de vite, un haiduc, un fost 
auxiliar al oștilor creştine austriace care străbă- 
tuseră provinciile turceşti de dincolo de Dunăre, 
pentru ca mulțimea aceasta ţerănească să se ri- 
dice întreagă supt câlăuzirea lui Caragheorghe 
şi să întemeieze această Serbie nouă, care, supt 
dinastia lui şia lui Miloş Obrenovici, a trăit, sa 
desvoltat, s'a întemeiat moral, sa organisat ma- 
terial pănă în timpul nostru. Şi, atunci cind trei 
veacuri de stăpinire turcească, trei veacuri de 
întunerec, fără şcoli, fară carte, trei veacuri de 
părăsire din partea lumii întregi, fară îndemnuri, 
fară făgăduieli, fără o zguduire trezitoare din. 
partea nimănui, maŭ putut să omoare vechea 
Serbie, care şi-a vărsat sîngele pentru creştini 
în lupta de la Cosovo, crede cineva că ajung 
triumfurile lui Galwitz, ale lui Mackensen, ale 
lui Köves de Koveshâza (llaritate), — care este 
pregătitorul, vă rog, pentru unii dintre Romini, al 
idealului de desvoltare către Nistru, către Ucraina, 
către stepa rusească, câtre Marea Neagră, Marea 
de Azov, Marea Caspică, poate, a poporului ro- 
mănesc —, ajunge biruinţa d-lor Mackensen, Gal- 
witz, Köves de Kövesháza, plus un număr oare- 
care de inteligenţe militare bulgărești (mare ila- 
ritate), pentru a distruge Serbia de astăzi ? 
Intr'adevăr aŭ căzut mulţi, căci mult poate 
să omoare maşina modernă a oștilor pornite 
către distrugere, dar pănă la omorirea metodică. 
a copiilor nu sa ajuns. Sînt acolo, în adăposturi 
ca acestea de la noi, în vâile albanese, pe pă- 
mîntul primitor, dar nu ajutător, cum trebuia, al 

Greciei, legată prin alianță (aplause puternice), 
şi în larga noastră ospitalitate frățească, plină 
de făgăduinţe, în retragerea din munţi, deci, cu 
aşteptarea unei nouă lupte, care va birui, la noi 
şi acolo, în Grecia, unde feţe ruşinate primesc 
pe camaradul de arme din 1913, care a dat 
Eladei mai mult decît avea dreptul să spere 
numai după vitejia şi jertfa ei, sînt acolo copii 
cari vor. răsbuna cîndva pe părinţii lor. (Fur- 
tunoase aplause.) Şi cine omoară pe bărbaţii 
unui popor supt ochii femeilor, înnaintea copiilor, 
acela pregăteşte în copiii aceştia, sfătuiți de fe- 
meile care-i vor creşte în lecţiile aspre ale durerii, 
răsbunători cum nu sau mai văzut vre-odată în 
istoria popoarelor. (Puternice aplause, mult pre- 
lungite.) 

Credeţi d-voastră că aşa se alcătuiesc şi se 
destac Statele ca o Austrie pe care o faci cît 
de mare, tocmai fiindcă n'are suflet, mare nece- 
sități organice şi o intinzi cît poate diplomatul 
să întindi muşamaua? Nu! un popor-Stat cum 
este Serbia e un organism, iar Statele cum e 
Austria sînt aglomeraţiuni: un conglomerat gro- 
solan, în care se amestecă marmura curată, piatra 
cuprinzînd întriînsa metale nobile, cu prundul 
rîurilor, legate toate împreună prin ordinarul lut 
care este birocraţia, funcţionarismul austriac. 
Statele acestea se rup, la ceasul lor, şi de mî- 
nile unui copil, pentru a pune marmura de o 
parte şi pentru a arunca lutul, cu toată netreb- 
nicia şi murdăria ce o cuprinde, a-l arunca jos 
ca un praf netrebnic. Fiinţele organice însă, a- 
celea nu se distrug ; se string, se mutilează, dacă 

voiţi, dar din suferința lor izvorăsc puteri nouă; 
creaţiuni nouă vin să înlocuiască pe cele vechi. 

Dacă am vrea să înfățişăm printr'o singură 
comparaţie ce este un popor adevărat, am putea 
întrebuința următoarea: buruiana care cuprinde 
foarte răpede un cîmp foarte întins, nu cere nici 
plug, nici sămînță, nici îngrijire. Cresc ierburile 
în univers de se sperie omul înnaintea ior. Cine 
e cunoscător însă în aceste lucruri, ştie că bu- 
ruiana abia se vede în Martie, că în April răsar 
din ea flori modeste care parcă să roagă să o 
cruți, făgăduind că n'o să ocupe. loc mare şi că 
ea, floarea, o să te mîngiie şi mai departe; în 
Maii abia poţi trece prin dudăie, dar vine 
pe urmă căldura lui lunie şi, în locurile unde 
se trufia buruiana. cu toate podoabele sale, nu 
se mai găseşte altceva decît frunze uscate pe 
care le bate vîntul în toate părţile. Buruiana nu 
trebuie nici arată, nici sămănată, nici plivită, 
dar ţine din Mart şi pănă în Iunie. lar ceia ce 
punem noi în ţărină ca să ne hrănim cu dînsul, 
fiindcă voim, fiindcă ni trebuie, se face tăind în- 
tăi dureros pămîntul cu fierul. 

Aşa se întemeiază popoarele cele adevărate. 
Veacuri întregi, şi în Serbia şi la noi, sa tăiat 
adînc pămîntul ţerii, cu durere, cu silinți nepil- 
duite, pentru ca brazda să se facă. Şi pe urmă 
ati venit cărturarii naţionali şi aŭ sămănat aşa 
de bine după războinici; pe locul unde fierul su- 
ferinței deschisese brazda, ei aŭ aruncat larg 
sămința viitorului. lar, la capăt, ceia .ce sa ri- 
dicat prin darul seminţei cărturarilor a fost hrană 
îndelungată pentru toţi, veacuri întregi. Aşa se 

întemeiază popoarele, în felul acesta se alcătu- 
ieşte trăinicia şi nemurirea lor. Brazda plugu- 
lui de suferință a fost şi la dinşii, la Siîrbi, larg 
sămănată de cărturari. lar cing crede că lovind 
la suprafața unei țarine care a încăput în mîna 
lui, poate distruge recolta întreagă, acela se în- 
şeală : rupînd spicele tocmai se desface dintr însele 
sămînţa, care întră din nou în pămînt, şi ea va 
hrăni, la vremea eř, nu pe hoţii cari aŭ năvălit 
în recolta străină, ci pe fiii pămîntului aceluia. 
(Furtunoase aplause, îndelung prelungite.) 


D-lor, eŭ nu cred în triumful brigandagiului. 
Nu cred. Acum cîtăva vreme, corectam niște 
pagini istorice de mai veche grecească din care 
am cules un proverb care la noi nu se aude, 
dar care e bine să se ştie. Bulgarii, după 1913, 
aŭ pomenit şi el un proverb, a cărui realisare 
cred a o vedea astăzi; dar ceia ce aŭ spus eï 
după 1913 pentru 1015, se poate spune astăzi 
de Sîrbi pentru ceia ce o să fie după 1915. 
Spune proverbul: morile lui Dumnezei ma- 
cină încet, dar sigur. E adevărat. Numai cit mo- 
rarul ştie că esenţialul nu este ce se macină 
întăiă, fie chiar şi încet şi sigur, ci ceia ce se 
macină pe urmă. După tăriţa pe care a măci- 
nat-o moara lui Dumnezei pentru dînşii astăzi, 
ea va măcina făina cea bună pentru Sîrbi mîine. 
In privința aceasta nu poate fi nicio îndoială. 
(llaritate, aplause puternice.) Iar, în ceia ce pri- . 
veşte proverbul miei, e foarte scurt şi foarte 
bun : Dumnezeii prieşte hoțului, dar păgubașului 
ceva mai mult. Şi cred că Dumnezei însuşi abia 

ajunge ca să răsplătească paguba nedreptăţii de 
astăzi. E 

Cred în viitorul lor cum cred în viitorul nos- 
tru; privesc. suferința lor cum aş privi sufe- 
rința noastră; admir energia, liniştea cu care ei 
aŭ primit această suferință, cum sînt sigur că 
aceleaşi însuşiri zac în reservoriile adînci ale 
poporului nostru — nu în cei de sus —, în aceste 
nesfîrşite reservorii, orice suferinţă ni va reservă 
Dumnezeii. Şi poate să ni reserve şi nouă, cînd 
ni vom face datoria, căci nu mergem mîni nici 
la o excursie, nici la o pleaşcă, nici la un chiul, 
ca să întrebuințez cuvîntul orăşenesc, ci mergem 
la întrebarea teribilă a viitorului, care cu o mînă 
dă biruință şi cu cealaltă suferința, şi nu dă bi- 
ruința cu mîna dreaptă fără să dea şi suferința 
cu mîna stingă. Da, eŭ cred că urmaşii noştri 
vor admira energia liniştită, sigură de sine, de 
dreptatea sa. cu care şi noi vom primi încerca- 
rea noastră, ca să ajungem şi noi, împreună, cu 
aceştia, la biruința comună împotriva nedreptăţii. 
(Mari aplause.) 


Pentru cei cari cred că sa isprăvit cu Serbia, 
voiă mai pune în asămănare scena ultimă a în- 
frîngerii sirbeşti de azi şi a înfrîngerii bulgărești 
de ieri. 

In 1914, oştile noastre stăteau aproape de So- 
fia; oştile greceşti înnaintaŭ către aceiaşi Capi- 
tală bulgară ; între Sirbi şi între Bulgari se urmă 
o luptă în care Bulgarii îşi făceau ilusii dacă 
socotiau că biruința lor era aproape. Reşedinţa 
regelui Ferdinand era flămînzită, ameninţată, şi 

atunci el, regele, a trimes telegrama pe care o 
cunoaşteţi bătrînului rege Carol al Romăniei, fä- 
găduindui ce mavea intenţia să dea şi ce nu 
i-a dat, şi iscălind, cînd a fost vorba de _ pace, 
ceia ce era hotărît să nu respecte, căci a doua 
zi după încheierea tractatului de pace se trime- 
tea ordinul de zi către armată care se ştie de 
toată lumea, şi care făgăduia răsbunarea zilelor 
acestora de umilinţă. 

Şi acesta este un sfirşit pentru un popor în- 
vins. Să mi se dea voie să găsesc mai nobil 
actul regelui Petru al Serbiei. Şi el a fost rugat 
să încheie o pace care i sa oferit înnainte de 
înfrîngere, a doua zi după o biruinţă care poate 
fi înscrisă între cele mai nobile ce sau cîştigat 
vre-o dată de un popor mi? împotriva unei forţe 
covîrşitoare. S'a cerut poporului sirbesc să se îm- 
pace cu acei cari se pregătiau să-i năvălească 
teritoriul. Cineva care a străbătut Serbia atunci, a 
vorbit cu o sentinelă, cu un teran bătrîn de cinci- 
zeci de ani; îmbrăcat în hainele de acasă şi care 
înfăţişa atunci însuşi sufletul poporului săi. l-a 
spus: Se pregăteşte o luptă nouă; vi se oferă 
pace; nu vă împăcâţi ? — Să ne împăcăm. — Dar 
fără prietenii voştri, numai cu voi! Şi atunci bă- 
trînul, scuturînd din cap, zise: nu; mai bine ne 
batem ! 

Sau bătut. Şi, cînd, după două luni de sfor- 
ţări fără exemplu. 100.000 oameni, păstraţi prin 
geniul militar al lui Putnic, aŭ găsit, prin munţii 
îngheţaţi, prin văile prăpăstioase, cu o mămăligă 
de hrană la trei zile pentru soldaţi, aŭ găsit dru- 


mul lor de refugiu, li s'a oferit încă odată pa- 
i 

cea. Şi regele Petru a căutat, nu pacea asigu- 
rătoare, ci moartea de eroi şi, neputind-o afla, 
a avut singura durere în sufletul săi că nu i-a 
fost dat să cadă în fruntea ostașilor săi înna- 
inte de a părăsi ultima brazdă a pămîntului sîr- 
besc apărat de dînsul. 

Să mi se dea voie atunci să aleg, între tele- 
grama mincinoasă din Sofia de la 1913, între 
măgulirea sentimentelor bătrinului vecin a că- 
rul blîndeţă de suflet era cunoscută, între înche- “ 
jerea unei păci pe basă de minciună, între sfrun- 
tata ei tăgăduire a doua zi, de o parte, şi, de 
alta, între bătrînul acesta, încunjurat de tot ce 
este în Serbia eroism şi cugetare politică, care 
apucă drumuri de munte ca Ştefan-cel-Bătrin al 
nostru, atunci cînd se ascundea în peşterile Car- 
paţil r aşteptind ziua răsbunării, să mi se dea 
voie să aleg pe regele Lear în locul lui Shylock 
rege. 


II. / 


Partea accasta era absolut necesară fiindcă 
toți avem în sufletele noastre o nesfirşită dato- 
rie morală de plătit şi trebuie s'o plătim, cu ori- 
"ce primejdie, către dinşii, afirmînd că în dosul 
cuvintelor noastre este o hotărire, că hotărîrea 
aceasta se va preface, prin voia noastră, în faptă 
şi, prin voia lut Dumnezei, se va preface în bi- 
ruință. 

După această lămurire trec şi la partea expli- 
cativă, care va fi poate mai scurtă spre a nu obosi 
prea mult. Trec deci la partea care lămureşte 

I 

legăturile speciale ale Olteniei d-voastră cu Serbia. 

Din tot cuprinsul “Ţerii Romăneşti, în Oltenia 
sa arătat mai multă simpatie pentru Sirbi. Poate 
fiindcă i-a văzut mai de aproape, fiiindcă aici 
tunurile sau auzit bubuind, fiindcă aici eroii aŭ 
fost întîmpinați în nenorocirea lor, fiindcă supt 
ochii d-voastră rătăcese încă mulțimile acelea de 
femei, de copii, de bătrîni, de preoţi, — din cari 
unul sa tocmit porcar pentru o bucată de pîine. 
Poate, însă, că nu numai de aceia, ci şi dintralt 
motiv, de aici aŭ venit sentimentele cele mai 
calde de milă, sentimentele cele mai înnalte de 
admirație, de asigurare a prieteşugului față de 
poporul sîrbesc. Şi bine sa făcut, şi, de cite 
ori, oricui, i se va oferi ocasia så ajute pe Sirbul 
pribeag, să se gindească la vorbele acelea din 
Evanghelie că prin orice drumeț care calcă pra- 
gul casei tale Dumnezei însuşi întră, şi cu atît 
mai mult prin drumeţul acela nenorocit care a 
luat cîrja, toiagul pribegiei fiindcă a căutat să 
apere pănă la sfirşit dreptatea lui Dumnezeu. 
Să-i privim ca pe frații noştri fără să aşteptăm 
nimic de la dinşii. Aŭ plătit lumii aşa de mult 
în ceia ce priveşte îmbogățirea comorii morale 
a umanităţii, încît noi navem nimic să li cerem 
în schimb pentru tot ceia ce, individual saă ca 
naţiune, am fi în stare să li dăm. 

Și mă gîndesc cu oroare, față de sentimentul 
acesta firesc, la ideia, pe atît de nebuni, pe cît 
de stupidă, care a încolțit în mintea unor oa- 
meni pervertiţi prin imoralitatea luptelor po'i- 
tice de interes- particular, ideia aceia de a ne 
aşeza în rîndurile despoietorilor. Serbiei învinse. 


a 

Sînt oameni cari nu se mulțămesc să atragă 
urgia Rusiei, refăcută mîne, prin luarea Basara- 
biei. înnainte de momentul său, înnainte de mo- 
mentul săi — aşa trebuie să se înţeleagă lucrul, 
— ci mai vreau ceva pe lingă această Basarabie, 
care, naţional, este locuită de ai noştri. Nu, n'am 
uitat-o, căci să nu creadă cineva că sentimen- 
tele care nu se manifestă prin cereri nu se as- 
cund în adîncul sufletului omenesc... (un domn 
protestează cu jumătate de glas). Numai cît --— 
flindcă am auzit o protestare — trebuie să fie 
cineva un idiot (mare ilaritate) ca să-şi închipuie 
că un Stat mic poate să provoace o Putere 
mare vecină cu dinsul în afară de casul cînd 
Puterea aceasta în momentul înfringerii, se sfar- 
mă pentru totdeauna. Ei bine, vom ataca Austro- 
Ungaria la momentul săi, fiindcă Austro-Unga- 
ria trîntită la pămînt nu se va ridica niciodată, 
pe cînd Rusia are încă înnaintea sa un viitor pe 
care-l vom măsură cu răbdarea şi pregătirea 
noastră. (Aplause.) 

Şi iată unde aveam intenţia să ajung: s'au găsit 
oameni atît de ignobili, cu o atît de totală ig- 
norare, nu numai a dreptului, dar şi a cavale- 
rismului celui mai elementar, adevărate hiene 
săpătoare de morminte, care aŭ spus: Serbia e 
jos, să ni luăm Valea Timocului. Şi aŭ scris 
aceasta! De altminteri la noi a scrie nu e un 
act de curaj aşa de mare, fiindcă în dos nu 
e un sentiment de răspundere şi consecvență 
atît de puternic ca la popoarele a căror civili- 
sație e pe deplin isprăvită ; a doua zi scriitorul 
politic a uitat şi el ce spusese în ajun. 


D-lor, Romînii din valea Timocului alcătuiesc 
întradevăr o populaţie foarte numeroasă. Această 
populaţie nu e însă originară de acolo: sînt pri- 
begi olteni de-ai d-voastră; aŭ fugit de urgia 
fanariotă şi aŭ găsit, acolo, pe pămîntul sirbesc, 
loc de libertate şi ocrotire. Dacă se găseşte o 
minte umană care să creadă că ospitalitatea, fră- 
țeşte acordată, creiază musafirului dreptul de a 
despoia pe gazdă de casa sa, evident că în psi- 
hologia ei nu se poate amesteca istoricul, ci e ro- 
lul psihiatrului. Că noi dorim ca această popu- 
laţie să se desvolte naţional, da, şi va veni vre- 
mea pentru aceasta, de sigur va veni vremea ; 
ba, cu cît vom merita-o mai mult prin ajutorarea 
ce vom da Sîrbilor, cu atît această vreme va 
veni mai răpede. Cruţarea unei naționalități pier- 
dute întrun corp etnic străin se capătă, în ade- 
văr, prin îndatoriri esenţiale față de acela căruia îi 
aparține acel corp etnic în care saă mutat 
anume elemente ale naţionalităţii tale. 

Niciodată Romiînii de pe valea Timocului, Ol- 
tenii d-voastră, vechi Olteni din veacul al XVIII- 
lea, strămutați acolo, dar păstrind toată amintirea 
malului stîng al Dunării, niciodată Oltenii aceștia 
nu trebuie să ajungă un măr de discordie între 
noi şi Sîrbi, ci, din potrivă, ei trebuie să fie un 
element de continuă legătură frățească între noi 
şi dînşii, Sîrbil respectînd sîngele nostru în «i, 
iar noi respectînd deplina şi statornica lor su- 
veranitate asupra pămintului care a ocrotit pe 
aceşti pribegi. Aceasta este formula. A umbla 
unde alţii aŭ biruit, a despoia pe învinsul care 
zace sîngerat pe cîmpul de luptă, pentru o causă 

care este şi a noastră, a-l desbrăca de avutul 
săi, este o faptă pe care Fanarul politic «ro- 
mîn» din secolul al XX-lea o admite poate, dar 
pe care cavalerismul romănese moştenit o des- 
preţuieşte. (Puternice aplause, îndelung prelun- 
gite.) 

Dar, d-lor, nu trebuia veacul al XVIII-lea, nu 
trebuia urgia fanariotă, nu trebuiau contribuabilii 
puşi la fum pentru a li stoarce dăjdiile, nu tre- 
buia nesiguranța socială din aceste vremi de 
grea apăsare țerănească pentru ca să se creeze 
între Oltenia şi Serbia legături; Legăturile aces- 
tea sînt tot atit de vechi ca şi începuturile în- 
seşi ale neamului lor şi ale neamului nostru. 


Domnii noştri ştiţi că se chemau Voevozi în 
timpurile vechi; ştiţi iarăşi că ţeranii liberă de 
pe vremuri se chemau judeci şi că împărţirea 
țerii noastre e în județe: Mehedinţi, cele două 
judeţe ale Jiiului, de sus şi de jos, sai, cum zi- 
cem noi după un nume slav: Gorj şi Dolj, Vil- 
cea, Romanaţii, toate sînt județe mai vechi de- 
cit întemeierea principatului muntean. Şi numele 
lor s'a luat după numele juzilor de pe vremuri: 
Vilcea s'a numit după un Vilcea, care a fost 
cîndva jude acolo; Romanaţii după un vechii 
sătean şi ostaş Romanaţ, judeţul Mehedinţului 
după un Mehedinţ,—fără î la stirşit.—care el a 
dat numele acesta teritorial. Pe urmă a venit, mai 
mare peste juzi, Voevodul. Judele era civil, Voe- 
vodul ostaş; Voevodul era duce, judele arată 
prin însuşi numele său atribuile pe care le în- 
deplineşte ; acesta judeca pe cei de acasă cu cru- 





cea în mînă, iar cellalt, Voevodul, cu buzduganul 
în mînă, judeca pe cei de peste graniţe, — pe 
«stînta dreptate» şi judecătorul de acasă, pe «sfinta 
dreptate» şi acela al duşmanilor de peste graniţă. 

Dincolo de Olt judeţele nu se mai chiamă 
după oameni, ci după rîuri, iar în Moldova nu 
sînt judeţe, ci Ţinuturi. În Ardeal însă, prin sate, 

„pănă foarte tărziă. se păstrează juzii sai cnezi, 
cum li ziceai Slavii. Se vede foarte limpede 
cum pe pămîntul romănesc, în părţile acestea 
apusene, a fost o regiune de temelie, o regiune 
tundamentală, alcătuită din Oltenia, din Ardealul 
de Vest şi întinzindu-se pănă în Maramurăş, de- 
asupra Moldovei, care este regiunea Voevozilor 
şi a juzilor sai cnezilor. 

Eï bine, între toţi Slavii, numai Siîrbii sînt acei 
cari aŭ avut ca şi noi organisaţia Voevozilor şi 
cnezilor. Bulgarii nu: Slavi cuceriţi de război- 
nici de origine turaniană, ei aŭ avut cu totul altă 
orînduială, şi, dacă răsare şi la ei cîte un Voevod, 
niciodată nu o să răsară un cneaz; ba Voevodul 
care se poate întîlni la Bulgari este de împru- 
mut, şi nu originar. Pe cînd în Serbia, Bosnia şi 
Herţegovina, în Dalmația — şi Bosnia şi Her- 
zegovina, ca şi Dalmația, sînt sîrbeşti, întocmai 
ca şi Serbia care sîngeră acum supt ochii noştri, 
iar Dalmația e o Serbie avînd pe mal oraşe ro- 
mane trecute supt stăpînire şi influenţă venețiană, 
dar încolo, tot o Serbie curată, ca şi Croaţia —, 
rostul lor e originar. 

Deci, precum la noi Oltenia şi plaiurile Ardea- 
lului apusean formează regiunea Voevozilor şi 
cnezilor, tot aşa la Slavi Sîrbia, Bosnia, Herţe- 

govina, Dalmația formează altă regiune de Voe- 
vozi şi cnezi. Şi va înțelege oricine că, atunci 
cînd instituţiile fundamentale ale acestei părți ro- 
măneşti care este Ardealul de Vest şi Oltenia 
corespund cu desăvirşire cu instituţiile funda- 
mentale din regiunile slave represintate de Ser- 
bia-Stat şi de regiunile sîrbeşti de lingă dînsa, 
aceasta înseamnă că am avut odinioară, noi şi 
ei, o viaţă politică comună. Aceasta nu se poate 
spune de niciun alt popor în preajma noastră. 
Cu nimeni nam împărţit aşezămintele de temelie 
ale vieţii noastre decît cu dinşii. Se arată astfel 
de la început, din veacurile cele mai vechi, cît 
de naturală, cît de indicată de geografie, ca şi de 
influenţe culturale, este legătura dintre regiunile 
oltene şi ardelene, de o parte, şi regiunile sîr- 
beşti de dincolo de Dunăre, de altă parte. 

Am maï spus aceasta, li-am spus-o Siîrbi- 
lor, în revista lor, Delo. A răsărit atunci unul 
dintre oamenii politici improvisaţi pe cari-i pro- 
duc azi decoraţiile Europei centrale şi cite un 
cuvînt de amabilitate care li se aruncă cu des- 
preţul pe care străinul îl are totdeauna pentru 
acela care-l serveşte din conrupţie, din vanitate 
sai din simplă prostie congenitală, a răsărit, zic, 
un bărbat politic improvisat care a spus: <Dom- 
nule, mai încet cu comunitatea aceasta între 
Sirbi şi între Olteni, fiindcă d-ta pregăteşti lu- 
cruri teribile» ! (Ilaritate.) Mărturisesc că nu m'am 
aşteptat să descopăr în fapta mea un aşa de ori- 
bil complot în momentul cînd trimiteam unei re- 
viste sirbeşti, a doua zi după biruința contra 
Austriei, ca demonstraţie, o contribuţie la cu- 

noaşterea legăturilor dintre noi. «Ştii ce pre- 
găteşti! Pregăteşti anexiunea Olteniei de către 
Sirbi!» (Ilaritate.) Eï bine cu astfel de capete ce 
poți face? Şi vedeţi cît de rău e ca un «cuge- 
tător», care, în loc să vorbească, scrie, nu poate 
să audă risetele cetitorilor săi, şi chiar de aceia 
comite articole peste articole, pe cînd, altfel, de 
ar putea vedea de-a dreptul cum rîde lumea de 
el, sar lecui. (llaritate.) 

D-lor, nici noi nu sîntem aşa de slabi ca să 
ne poată cuceri Sîrbii, nici” Sîrbil aşa de tari 
ca să ni iea Oltenia. şi nici noi, nici el aşa de 
nebuni ca să schimbăm o prietenie de veacuri 
întregi pentru astfel de idei mai ilogice, maï 
stupide decît însuşi planul de a mări Romănia 
întinzind un fel de tentaculă de caracatiță prin 
valea Timocului, ceia ce ar însemna ca şi cum 
un original ar lua pe badea lon, cu sumanul ori 
cojocul lui, şi, ca să-l <complecteze», i-ar anina la 
spate o şuviţă cu un clopoțel în virf. (Ilaritate.) 
Și Romănia sar înfăţişa, cu valea Timocului cu- 
cerită peste Dunăre, întocmai ca badea Ion care 
ar umbla cu codița şi clopoţelul după dinsul. 


Dar legăturile acestea de la început maŭ fost 
singurele legături dintre Sîrbi şi noi. 

Domnilor, a venit o vreme cînd sa întemeiat 
din Oltenia şi din <Muntenia> de la Argeş un 
Stat romănesc, Statul care sa făcut prin unirea 
liberă a judeţelor Olteniei cu judeţele muntene 
ale Argeşului. Atunci aţi pierdut d-voastră Ca- 
pitala, care sa mutat la Argeş fiindcă de la 
Argeş mergeal, prin Cîmpulung şi Tîrgovişte, 

la Brăila, la Dunărea-de-]os, la Dunărea co- 
mercială, de comerț universal, şi prin Dunărea 
aceasta ajungeal la Marea Neagră. Şi, cînd s'a 
întemeiat Statul unitar, noi, Romînii, am avut 
nevoie să prefacem o democraţie țerănească în- 
tro tormă de Stat orientată după normele cele 
vechi ale Răsăritului. Pe atunci Domnul nostru 
era încă un jude ori un Voevod îmbrăcat țe- 
răneşte şi represintînd datine ţerăneşti. Ni mai 
trebuia însă ceva pe lingă aceasta. 

Aceasta nu înseamnă că democraţia țerănească 
n'avea avantagii, dar nu e aici locul să le arăt: 
o să vie vremea cînd o să se vorbească larg de 
democraţia țerănească d'innainte, chiar.dacă multe 
scaune şubrede s'ar clătina puţin în viața noastră. 
socială şi politică, în urma acestei zguduiri cu 
amintirile democraţiei de la 1300. Ceia ce a fost 
atunci, o să se facă din noŭ acum, o să se facă, 
de sigur, acest lucru mare din lăuntru, cum o 
să se tacă şi lucrul cel mare de peste graniţă. 
Oricine ar zice: nu! Căci pe nu, nu se clădeşte 
nimic, ci totul numai pe da, piatră ce se lasă 
adînc, formînd temelia pe care poți sprijini apoi 
clădirea (Aplause.) 

Nu zic că democrația ţerănească de la început 
a fost rea, dar trebuia să avem ceva mai mult: 
o cancelarie organisată, o ordine de demnitari, 
o Curte, mai ales o legitimitate dinastică încun- 
jurată de prestigiu. şi lucrurile acestea, care erai 
indispensabile, nu le-am luat de la Bulgari, ci 
- de.la Sirbi. 

Cele d'intăiă înrudiri ale Domnilor noştri, care 
aŭ prefăcut pe aceşti mîndri şi viteji ţerani în 

purtători de purpură şi de coroană, aŭ fost cu 
dinastiile slave din lumea sîrbească de peste Du- 
năre, pe o vreme cînd noi şi Sîrbii dădeam, pe 
la Vidin, stăpînitori Bulgarilor, în veacul al 
XIV-lea. Căci Bulgarii erai în decadenţă, Sîrbiï 
în plină putere, iar noi alcătuiam tocraai viața 
noastră de Stat, influențați de viața politică sîr- 
bească. 

Apoi, în limba slavă, întrebuințată atita vreme 
de cancelariile Domnilor noştri, se cînta şi se cetia 
cuvîntul lui Dumnezeu în Biserică. Această limbă, 
ca şi scrisul ei corect, ca şi frumoasa caligrafie 
împodobită a diecilor domneşti, ni-aă venit, aici, 
în Oltenia, din Serbia. Cea d'intăiă mănăstire 
de cărturari pe care am avut-o noi, este cea 
ale cării temelii se mai văd- la Vodita, apoi 
aceia pe care, într'o formă prefăcută, o avem şi 
astăzi, Tismana; după ele numai a venit Pris- 
„lopul în Ardeal şi apoi fundaţiunile mai nouă 
ale lui Mircea-cel-Bătriîn. Cine ni-a adus însă 
viaţa veche de cărturari, care a fost temelia 
culturii noastre celei vechi? Sfintul Nicodim. 
Stintul Nicodim era un Greco-Sîrb, avînd sînge 
grecesc, dar cu o direcţie culturală exclusiv slavă, 
sirbească. A trecut dincoace, s'a adăpostit pe pă- 
mîntul nostru şi a plătit printr’ un dar de cul- 
tură neprețuit acest adăpost pe care i l-am dat 
noi, tocmai aşa precum pribegii sîrbï de astăzi 
aduc pentru noi, ca răsplată a ospitalităţii, un 
dar de idealism, un exemplu viu de eroism şi 
suferință, prin care se vor înnălța sufletele co- 
piilor cari văd ce poate suferi cineva pentru 
țara sa fără a pierde vre odată nădejdea în în- 

vierea, în răsbunarea şi biruința - ei. (Aplause 
călduroase.) 

Şi, cînd Sfîntul Nicodim a venit, el a adus şi 
arta, vechea noastră artă, ce are ca fond, ca 
temelie, piatra-pe care a aşezat-o pribeagul că- 
lugăr sîrb din veacul al XIV-lea. 

Comunitatea politică în cele mai depărtate 
timpuri, legături dinastice în veacul al XIV-lea, 
îimprumutarea din Serbia a limbii de Stat şi a 
limbii din * Biserică, a câligrafiei celor diintiiu 
dieci ai noştri, împrumutarea din Serbia a cărtu- 
rarilor religioşi, inspiraţia artei noastre începă- 
toare, — ce dar mai bogat şi mai înflorit voiţi 
d-voastră :să fi avut noi de la un popor care, în 
clipa ultimelor lui sforțări împotriva Turcilor, 
dăruia vecinului mai tinăr în viaţa politică în- 
treaga moştenire seculară a străduinţelor sale 
către cultură ? (Călduroase aplause.) 

La rindul nostru, am plătit aceste datorii. 
A fructificat cultura slavonă pe pămîntul nostru, 
cărturari moderni aŭ plecat de la noi spre Sîrbi; 
clerici cărturari aŭ plecat din această Oltenie 
câtre provincia turcească a Serbiei. Aşa încît 
lumina adusă cu mini pioase, aşa cum- aduce 
cineva o lumînare de Paşti în bătaia vîntului 
de Marte, lumina adusă de evlavioasele mîni ale 
Stîntului Nicodim a ajuns a fi pentru Balcanul 
întreg o mare flacără de viață, din care sa a- 
prins noua cultură a popoarelor creştine, înduş: 
mănite azi, criminal şi stupid. 


Şi mai găsim o legătură între (Oltenia d-v. şi 
viața sirbească : cind sa ridicat Caragheorghe 





dincolo, cînd s'a întitulat «căpetenie a norodu- 
lui sîrbesc», cînd a ridicat între ţerani un steag 
ţerănesc de libertate şi a îndrăznit să stea, el, 
robul, înnaintea «Împăratului» turcesc, cerînd 
pentru săracii lui dreptul la viaţă creştină, sa 
mişcat şi inima ţeranilor noştri de dincoace, Pe 
cînd era încă un începător în cariera armelor, 
slujind supt steagul Ţarului, Tudor Vladimirescu 
a luptat la Dunăre pentru libertatea sirbească. 
Şi, cînd vom merge şi noi spre a luptă pentru 
acelaşi scop, să ştim bine cá înnaintea noastră 
a mers stegarul care represinta, în umila hotă- 
rîre a vitejiei sale, frăţia de cruce a Romiînilor 
cu Sirbil. Aşa precum îl vom vedea pe Tudor 
cu ostaşii ţerănimii de la 1821 în fruntea noa- 
stră deciîte ori vom revendica dreptul sfint al ţe- 
rănimiă noastre, îl vom vedea în fruntea noastră 
şi de cîte ori vom da ajutorul cuvenit prieteni- 
lor noştri cari supt o nouă apăsare sîngeră din- 
colo de Dunăre. (Aplause puternice.) 

Şi darul acesta se plăteşte : ostaşul Tudor sa 
întors de peste Dunăre ca omulpolitic Tudor : ideia 
politică a mişcării sale, de dincolo a luat-o el; 
ca un al doilea Caragheorghe, căpetenie de ţe- 
rani s'a simţit la 1821 pe pămîntul Olteniei, cînd 
pentru a răpune elementele greceşti şi ciocoi- 
mea grecisată, dedată numai operaţiilor fiscale 
remuneratorii, cultivării asidue, dar barbare, a 
unui budget începător, el a avut curajul să a- 
dune 'un «Sfat al norodului». A ridicat şi el un 
steag ca şi Caragheorghe, acelaşi steag al să- 
racilor : al drepturilor şi al viitorului lor. Şi, pre- 
cum Caragheorghe a isprăvit ucis pentru îndrăz- 

neala faptei sale, şi Tudora plătit cu sîngele săă 
hotărirea sa de a ridica poporul nostru, în cali- 
tatea lui naţională, în rîndul naţiilor moderne. 
Aceasta a fost învățătura pe care, prin Tudor, 
ca răsplată pentru ajutorul de arme ce i-l adu- 
sesem, ni-a dat-o Serbia nouă : cea diintiiă ma- 
nifestaţie, şi mindră, şi biruitoare, de conştiinţă 
națională ţerănească,—şi, vom adăugi, cîtă vreme 
conştiinţa naţională nu este atributul clasei fun- 
damentale a unui popor,el nu e în stare nu nu- 
mai să-şi întindă hotarele, dar nici măcar să asi- 
gure Statul. (Aplause prelungite.) 

Un istoric care ar avea mai mult răgaz decit 
mine acum, ar putea să arate înistoria modernă a 
noastră atitea alte legături între Sîrbi şi hRomîni. 

Pot să maï amintesc doar că intre toţi acei 
cari stăpîniau ori stăpiniseră eri, singurul care 
a felicitat călduros, care a aclamat cu bucurie 
Unirea Principatelor noastre, a fost bătrînul ţeran 
Miloş Obrenovici, care fusese cneaz al Serbiei. 
Vestea Unirii i-a scos din suflet cuvinte care 
merită să fie însemnate de cîte ori: se vorbeşte 
de legăturile dintre Sîrbï şi noi. Oaspete pe pă- 
mâîntul nostru, cunoscător al împrejurărilor po- 
litice în care trăiam, acest străin, care nu era 
cu totul străin, a simţit instinctiv importanţa ac- 
tului din 1859 pentru viitorul nostru. Şi între 
acei cari aŭ urat trăinicie actului Unirii şi ca- 
rieră glorioasă lui Alexandru loan Cuza a fost 


cneazul sîrbesc. 
* 


Dar mă opresc aici. Nu e nevoie să se spuie 
mai mult pentru a se afirma, pe basa arminti- 

rilor istorice, necesitatea durabilă, eternă a a- 
cestor legături dintre dînşii şi dintre noi. Pot fi 
curente politice, de o.parte şi de alta, care, în- 
trun moment, să causeze, cum au şi causat, o 
înstrăinare între o ţară şi alta. Pe lingă toate 
tradiţiile istorice, pe lingă datoria actuală de a 
admira eroismul Siîrbilor, se mai adaugă însă 
ceva pentru a ne uni durabil în sforţările noastre. 

Serbia nu poate trăi decît întreagă: de pe 
cîmpul înfrîngerii sale din 1915, ea se va ridica 
mai mare; trei secole, de la Cosovo pănă la 
Caragheorghe, aŭ adus întemeierea Serbiei celei 
mici; anul de suferinţă de la 1915 va clădi 
Serbia cea mare. Tot aşa, veacuri întregi de 
suferinţă ale noastre ni-au dat Romănia mică ; 
chinurile sufleteşti ce le simțim astăzi, zbuciumul 
care frămîntă inimile noastre, setea arzătoare 
care ni arde sufletul, jertfele pe 'care mîne le 
vom aduce pentru îndeplinirea celui mai stînt 
din gîndurile noastre, vor întemeia o Romănie 
mai mare decit cea de astăzi. Amăndouă po- 
poarele deci, pe acelaşi drum, prin aceleaşi su- 
ferinţe, neputind trăi decit în margenile drep- 
tului naţional, vor tormă, aici, în Orient, zăgazul 
contra apetiturilor imperiale, din Apus astăzi, 
poate din Răsărit mîne, şi contra atacurilor laṣe 
care, în chiar Orientul Europei, represintă tre- 
cutul chiar şi atunci cînd se prind, într'o ultimă 
mişcare de agonie, de braţul viguros al Ger- 
manului, pornit, prin cucerirea lumii, către pă- 
gubirea sa proprie (Îndelung prelungite aplause.) 


(Stenografiat de H. Stahl.) 


